তামট

তামট (বৈজ্ঞানিক নাম: Danaus chrysippus(Linnaeus) এক প্রজাতির প্রজাপতি, যার মূল শরীরটা এবং ডানাগুলি লালচে তামা রঙের। সামনের ডানার ওপর-পিঠে, শীর্ষ অনধিক কালো বর্ণের। কালো অংশের অপর ত্যারচা ভাবে সাদা পটি দেখা যায়। পিছনের ডানার ওপর-পিঠে প্রান্ত বরাবর সাদা ফুটকি যুক্ত কাল পাড় দেখা যায়। ডানার মাঝামাঝি তিনটি কালো বিন্দু আছে। নিচের পিঠে এই কালো বিন্দুটির মাঝখানে সাদা ছোপ থাকে। এরা মাঝারি আকারের এবং‍’নিমফ্যালিডি পরিবারের সদস্য। প্রসারিত অবস্থায় তামটের ডানার আকার ৭০-৮০মিলিমিটার দৈর্ঘ্যের হয়। তামট এর প্রজাতিগুলো হলো: Danaus chrysippus alcippus Danaus chrysippus chrysippus Danaus chrysippus orientis ভারতে প্রাপ্ত তামট এর উপপ্রজাতি হল- Danaus chrysippus chrysippus Linnaeus, 1758 – Oriental Plain Tiger সারা ভারতেই অতি সুলভ একটি প্রজাপতি হল তামট। হিমালয়ের ৯০০০ ফুট উচ্চতা অবধি এদের দেখা পাওয়া যায়। এছাড়া বালুচিস্তান, শ্রীলঙ্কা, নেপাল, বাংলাদেশ, মায়নমার, মালয়েশিয়া, ক্যানারি দ্বীপপুঞ্জ, গ্রিস, সিরিয়া চীন, জাপান প্রভৃতি দেশে এর বিভিন্ন অঞ্চলে দেখা যায়। প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:- স্ত্রী-পুরুষ উভয়েই ফ্যাকাশে কমলা অথবা তামাটে হলুদ বর্নের ও কালো প্রান্তযুক্ত। ডানার উপরিতলে সামনের ডানার কোস্টা গোড়ার দিকে সরুভাবে কালো থেকে ক্রমশ চওড়া হয়েছে। এপিকাল (শীর্ষ) অংশ, ডিসকাল অংশের বর্হিভাগ ও ডরসাম চওড়া ভাবে কালো বর্নের। সাব-এপিকাল (শীর্ষের নিম্নভাগে) অংশে লম্বাটে ছোপ দ্বারা গঠিত একটি সাদা বন্ধনী কোস্টা থেকে খানিক নিচের দিকে এসে শেষ হয়েছে। সাদা কোস্টাল, সাবটার্মিনাল ছোপগুলি ও টার্মিনাল ছোপের সারি অসংলগ্ন ভাবে বিন্যস্ত। পিছনের ডানার সেল এর শেষ প্রান্তের চারপাশে ৪টি ছোট কালো ছোপ বর্তমান (স্ত্রী-প্রকারে ৩টি)। কোস্টা ও টার্মেন কালো এবং টার্মেনের মধ্যভাগ থেকে (৪ নং শিরার থেকে) টর্নাস পর্যন্ত ছোট সাদা ছোপের সারি দেখা যায়। পুরুষদের পিছনের ডানার উপরিতলে ৩ নং শিরায় ও পিছনের ডানার নিম্নতলে ৩ নং শিরায় সেন্ট স্কেল (গন্ধ আঁশ)এর পটি বর্তমান। alcippus রূপএর পিছনের ডানার উপরিতল কম বেশী সাদা এবং dorippus রূপের সামনের ডানার উপরিপৃষ্ঠে সাদা ছোপযুক্ত কালো শীর্ষভাগ (apex) অনুপস্থিত। প্রায় সর্বত্রই সুলভ দর্শন এই প্রজাতির উড়ান অন্যান্য Danaus বর্গের প্রজাপতিদের ন্যায় দুর্বল এবং মাটির কাছাকাছি নীচ দিয়ে ওড়ে।দিনের প্রথমভাগ থেকে বিকাল পর্যন্ত এদের যে কোন বাগানে, ঝোপঝাড়যুক্ত অঞ্চলে ও জঙ্গলে রোদ পোহাতে ও ফুলের মধু খেয়ে উড়ে বেড়াতে দেখা যায়। সন্ধ্যা নামার আগে পর্যন্ত এরা নিচু ঝোপঝাড়ে অথবা ঘাসবনে উড়ানে সক্রিয় থাকে। খোলামেলা গ্রামাঞ্চলে এমনকি শহরাঞ্চলে উন্মুক্ত অংশ ও বাগানে এই প্রজাতির প্রিয় বিচরনক্ষেত্র তবে জঙ্গলেও এদের বেশ ভালোমত সক্রিয় দেখা যায়। পাহাড়ি জঙ্গলে ২৫০০ মিটার উচ্চতা পর্যন্ত এদের সক্রিয়তা চোখে পড়ে। এরা উন্মুক্ত এলাকার প্রজাপতি,মাটির কাছাকাছি উড়তে বেশি ভালবাসে। তামটের নানা ধরনের ফুলের প্রতি আসক্তি দেখা যায়। এদের Ageratum conyzoides,হাতিশুঁড় (Heliotropium indicum),Celosia argentea,ত্রিধারা (Tridax procumbens),Lantana camara এবং Trichodesma, জিনিয়া (Zinnia),গাঁদা (Tagetes,Leucopogon),Combretum,Gynura এই প্রজাতির ফুলের মধু পান করতে দেখা যায়। কখনো কখনো ভিজে মাটিতে বসে জলপান করতেও দেখা যায়। প্রায় সারা বছরই উপযুক্ত পরিবেশে এদের দেখা মেলে। এরা পরিযায়ীতা (migrate) করে। এই প্রজাতির অপর দুটি রূপ (morf/form) alcippus এবং dorippusদের মূলত শুষ্কতর অঞ্চলে দেখা মেলে; প্রথম রূপটি খুব কম চোখে পড়ে এবং দ্বিতীয় রূপটি দুর্লভ। এদের ডিম উজ্জ্বল রুপোলী সাদা বর্ণের এবং গম্বুজাকৃতি। ডিমগুলির মাথা ছুঁচলো হয় আর গায়ে লম্বা লম্বা খাঁজ কাটা থাকে। এরা পাতার নিচের দিকে ডিম পাড়ে। শূককীট গুলির রঙ কালচে বাদামী, তার ওপর আড়াআড়ি ভাবে সাদা সরু বেড় থাকে। পিঠের পাশ ঘেঁষে লম্বাটে হলুদ রঙ দেখা যায়। শরীরে তিন জোড়া শুঁড় আছে তৃতীয়, ষষ্ঠ এবং দ্বাদশ খণ্ডে। শুঁড়গুলি কালচে বাদামী বর্ণের । প্রথম জোড়া শুঁড়গুলি আকারে সবথেকে বড়। এই শূককীট আকন্দ (Calotropis gigantea), ইপিকাক বা মরিচা ফুল (Asclepias curassavica) এবং Asclepiadaceae প্রজাতির উদ্ভিদের পাতার রসালো অংশ আহার করে। মূককীট ফ্যাকাশে সবুজ রঙের হয়। সপ্তম দেহখণ্ডের কাছে মূককীটটি সবথেকে চওড়া। এই দেহখণ্ডে সোনালি এবং কালো মেশানো রঙের একটি বেড় দেখা যায়। স্ত্রী এবং পুরুষ তামট সঙ্গমরত অবস্থায় ডিম শূককীট এর প্রথম দশা শূককীট এর দ্বিতীয় দশা শূককীট এর তৃতীয় দশা শূককীট এর চতুর্থ দশা শূককীট এর পঞ্চম দশা তামটের শুককীট থেকে মূককীটে পরিনত হওয়ার প্রথম দশা তামটের মূককীট দাশগুপ্ত, যুধাজিৎ (২০০৬)। পশ্চিমবঙ্গের প্রজাপ্রতি (১ম সংস্করণ সংস্করণ)। কলকাতা: আনন্দ। পৃষ্ঠা 110। আইএসবিএন 81-7756-558-3।  Bingham, C. T. 1907. Fauna of British India. Butterflies. Volume 2 A Pictorial Guide Butterflies of Gorumara National Park (2013 সংস্করণ)। Department of Forests Government of West Bengal। পৃষ্ঠা 162।  Isaac, Kehimkar (২০০৮)। The book of Indian Butterflies (1st সংস্করণ)। New Delhi: Oxford University Press। পৃষ্ঠা 302। আইএসবিএন 978 019569620 2।  Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 339। আইএসবিএন 9789384678012।  Smith, David a. S.; Lushai, Gugs; Allen, John A. (২০০৫-০৬-০১)। "A classification of Danaus butterflies (Lepidoptera: Nymphalidae) based upon data from morphology and DNA"। Zoological Journal of the Linnean Society। 144 (2): 191–212। আইএসএসএন 0024-4082। ডিওআই:10.1111/j.1096-3642.2005.00169.x । উদ্ধৃতি টেমপ্লেট ইংরেজি প্যারামিটার ব্যবহার করেছে (link) [hhttp://www.ifoundbutterflies.org/#!/sp/744/Danaus-chrysippus "Danaus chrysippus Linnaeus, 1758 – Plain Tiger"]। সংগ্রহের তারিখ ১৮ অক্টোবর ২০১৬।  Nayak, A. (2020)A checklist of butterfly fauna of Bankura Town, West Bengal, India.Journal of Threatened Taxa 12(13): 16868–16878. https://doi.org/10.11609/jott.4882.12.13.16868-16878 Kunte, K. 2005. Species composition, sex-ratios and movement patterns in Danaine butterfly migrations in southern India. Journ. Bombay Nat. Hist. Soc. 102(3):280-286 Nihlani, Gaurav; M.K.Bharos, Arun; Bharos, Akhilesh (২০১৯)। A Pictorial guide Butterflies of Bhoramdev Wildlife Sanctuary Chhattisgarh (1 সংস্করণ)। Raipur: State Biodiversity Board, State Forest Depertment Chhattisgarh। পৃষ্ঠা 59। আইএসবিএন 978-81-953898-4-1।  Moore, Frederic (১৮৯০–১৮৯২)। Lepidoptera Indica. Vol. I। 1। London: Lovell Reeve and Co.। পৃষ্ঠা 36–41। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Wynter-Blyth, Mark Alexander (১৯৫৭)। Butterflies of the Indian Region। Bombay, India: Bombay Natural History Society। পৃষ্ঠা 69। আইএসবিএন 978-8170192329।  Baidya, Sarika; Karmakar, Tarun; Roychaudhury, Devsena (২০১৯)। Butterflies of Buxa Tiger Reserve (1 সংস্করণ)। Kolkata: Buxa Tiger Conservation Foundation Trust Wildlife Wing, Directorate of Forests, Goverment of West Bengal। পৃষ্ঠা 53। আইএসবিএন 978-93-81493-75-5।  Mitra, Bulganin; Panja, Balaram; Jana, Samik (২০২২)। Butterflies of Sundarbans (1 সংস্করণ)। Kolkata: Ramakrishna Mission Vivekananda Centenary College, Rahara। পৃষ্ঠা 38। আইএসবিএন 978-81-957412-1-2।  Isaac, Kehimkar (২০০১)। Common Indian Wild Flower। New Delhi: Oxford University Press। আইএসবিএন 01-9565-696-2।  Basu Roy, Arjan (২০১১)। Butterflies and Wildflowers of Tollygunge Club (2011 সংস্করণ)। Kolkata: Tollygunge Club। পৃষ্ঠা 47।  |সংগ্রহের-তারিখ= এর |ইউআরএল= প্রয়োজন (সাহায্য) উইকিমিডিয়া কমন্সে তামট সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: Danaus chrysippus